CELEX: 62018CN0542
Language: sl
Date: 2018-09-17 00:00:00
Title: Zadeva C-542/18 RX: Odločba Sodišča (preveritveni senat) z dne 17. septembra 2018 o preveritvi sodbe Splošnega sodišča (pritožbeni senat) z dne 19. julija 2018 v zadevi T-646/16 P, Simpson/Svet

26.11.2018   
            
            
               SL
            
            
               Uradni list Evropske unije
            
            
               C 427/12
            
         
      Odločba Sodišča (preveritveni senat) z dne 17. septembra 2018 o preveritvi sodbe Splošnega sodišča (pritožbeni senat) z dne 19. julija 2018 v zadevi T-646/16 P, Simpson/Svet
      (Zadeva C-542/18 RX)
      (2018/C 427/17)
      Jezik postopka: angleščina
      
         Stranki v postopku pred Splošnim sodiščem
      
      
         Tožeča stranka: Erik Simpson (zastopnik: M. Velardo, lawyer)
      
         Druga stranka v postopku: Svet Evropske unije
      
         Vprašanji, ki bosta preverjeni
      
      Ali sodba Splošnega sodišča Evropske unije z dne 19. julija 2018, Simpson/Svet, zlasti glede na splošno načelo pravne varnosti škoduje enotnosti in doslednosti prava Unije, ker je Splošno sodišče kot pritožbeno sodišče presodilo, da sestava, ki je izdala sklep Sodišča za uslužbence Evropske unije z dne 24. junija 2016, Simpson/Svet, ni bila pravilno oblikovana zaradi nepravilnosti pri postopku imenovanja enega od članov te sestave, s čimer je bilo kršeno načelo zakonitega sodnika iz člena 47 Listine Evropske unije o temeljnih pravicah.
      Ali je lahko imenovanje sodnika, tako kot pri aktih iz člena 277 PDEU, predmet incidenčnega nadzora zakonitosti in ali je tak incidenčni nadzor zakonitosti – načeloma ali po poteku določenega časa – izključen ali omejen na nekatere vrste nepravilnosti, da bi bili zagotovljeni pravna stabilnost in pravnomočnost.